मरियम नवाज

मरियम नवाज सरिफ (; जन्म २८ अक्टोबर १९७३) एक पाकिस्तानी राजनीतिज्ञ हुन्, जो हाल पन्जाबको मुख्यमन्त्रीको रूपमा कार्यरत छिन्। उनी पाकिस्तानको कुनै पनि प्रान्तको मुख्यमन्त्री बन्ने पहिलो महिला हुन्। उनी पाकिस्तानका पूर्व प्रधानमन्त्री नवाज सरिफकी छोरी हुन् र सुरुमा परिवारको परोपकारी संस्थाहरूमा संलग्न थिइन्। यद्यपि, सन् २०१२ मा उनी राजनीतिमा प्रवेश गरेकी थिइन् र सन् २०१३ को आम निर्वाचनमा उनलाई निर्वाचनी अभियानको जिम्मेवारी दिइएको थियो। सन् २०१३ मा उनी प्रधानमन्त्री युवा कार्यक्रमको अध्यक्षमा नियुक्त भइन्। तर सन् २०१४ मा लाहोर उच्च न्यायालयमा उनको नियुक्तिलाई चुनौती दिएपछि उनले राजीनामा दिएकी थिइन्।

सन् २०२४ को पाकिस्तानी आम निर्वाचनमा उनी पहिलो पटक पाकिस्तानको राष्ट्रिय सभा र पन्जाबको प्रान्तीय विधानसभामा निर्वाचित भएकी थिइन्। उनले प्रदेश सभा सदस्यका रुपमा सपथ लिएकी थिइन् र राष्ट्रिय सभाको आफ्नो स्थान त्यागेकी थिइन्।

सन्दर्भ सामग्रीहरू

श्रेणी:सन् १९७३ मा जन्म
श्रेणी:जीवित मानिसहरू
श्रेणी:पन्जाब, पाकिस्तानका मुख्यमन्त्रीहरू
श्रेणी:कश्मीरी मूलका पाकिस्तानी मानिसहरू
श्रेणी:लाहोरका राजनीतिज्ञहरू
श्रेणी:पाकिस्तानका प्रधानमन्त्रीका सन्तानहरू
श्रेणी:सरिफ परिवार
श्रेणी:आफ्नो शरीर परिमार्जनको लागि परिचित मानिसहरू
श्रेणी:पाकिस्तान मुस्लिम लीग (नवाज)का राजनीतिज्ञहरू
श्रेणी:जालसाजी गरेको अभियोगमा दोषी ठहरिएका व्यक्तिहरू